Source: https://www.epi.sk/zz/2013-385
Timestamp: 2019-12-13 20:29:14+00:00
Document Index: 13657372

Matched Legal Cases: ['§ 2', '§ 4', '§ 5', '§ 23', '§ 41', '§ 15', '§ 24', '§ 33', '§ 3', '§ 24', '§ 33', '§ 49', '§ 25', '§ 34', '§ 35', '§ 23', '§ 23']

385/2013 Z. z. Oznámenie o opatrení o postupoch účtovania pre nepodnikateľské subjekty | Aktuálne znenie
Hľadaj v 385/2013 ×
385/2013 Z. z.
Oznámenie č. 385/2013 Z. z.Oznámenie Ministerstva financií Slovenskej republiky o vydaní opatrenia, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú založené alebo zriadené na účel podnikania
(v znení č. 23/2016 Z. z.)
§ 2 - Súvaha a výkaz ziskov a strát
§ 4 - Účtovná závierka účtovnej jednotky
§ 5a - Prechodné ustanovenie k úpravám účinným od 1. januára 2016
opatrenie z 30. októbra 2013 č. MF/17616/2013-74, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú založené alebo zriadené na účely podnikania.
Týmto opatrením sa ustanovuje obsah individuálnej účtovnej závierky pre účtovné jednotky, ktoré nie sú založené alebo zriadené na účely podnikania, účtujúce v sústave podvojného účtovníctva. Ustanovujú sa termíny a miesto ukladania individuálnej účtovnej závierky a výročnej správy pre účtovné jednotky, ktoré nie sú založené alebo zriadené na účely podnikania.
Týmto opatrením sa zrušuje opatrenie Ministerstva financií Slovenskej republiky z 28. novembra 2007 č. MF/25682/2007-74, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania (oznámenie č. 600/2007 Z. z.) v znení čl. II opatrenia z 27. novembra 2008 č. MF/24485/2008-74 (oznámenie č. 500/2008 Z. z.), čl. II opatrenia z 3. decembra 2009 č. MF/25238/2009-74 (oznámenie č. 526/2009 Z. z.), opatrenia z 20. októbra 2011 č. MF/24033/2011-74 (oznámenie č. 365/2011 Z. z.) a opatrenia zo 14. novembra 2012 č. MF/22603/2012-74 (oznámenie č. 367/2012 Z. z.).
z 30. októbra 2013 č. MF/17616/2013-74,
ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú založené alebo zriadené na účely podnikania
(1) Týmto opatrením sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky (ďalej len „účtovná závierka“), termíny a miesto ukladania účtovnej závierky a výročnej správy pre účtovné jednotky, v ktorých sa účtuje podľa osobitného predpisu.1)
(2) Vzor účtovnej závierky a vysvetlivky na jej vyplňovanie sú uvedené v prílohe. Súčasti účtovnej závierky sú súvaha, výkaz ziskov a strát a poznámky.
(3) Údaje z účtovnej závierky sa zverejňujú v plnom rozsahu.
(1) Obsahové vymedzenie položiek súvahy a položiek výkazu ziskov a strát nadväzuje na príslušné syntetické účty z účtovej osnovy a analytické účty vytvorené účtovnou jednotkou uvedené v účtovom rozvrhu.
(2) Súvaha a výkaz ziskov a strát sa vyplňuje v eurách na dve desatinné miesta.
(3) Pri zostavení prvej účtovnej závierky po vzniku účtovnej jednotky sa v súvahe stĺpcoch 4 a 6 vykazujú údaje z otváracej súvahy. Vo výkaze ziskov a strát sa údaje v stĺpci 4 nevykazujú.
(4) V súvahe účtovnej jednotky, ktorá v bezprostredne predchádzajúcom účtovnom období účtovala v sústave jednoduchého účtovníctva, sa údaje v stĺpcoch 4 a 6 nevykazujú. Vo výkaze ziskov a strát účtovnej jednotky, ktorá v bezprostredne predchádzajúcom účtovnom období účtovala v sústave jednoduchého účtovníctva, sa údaje v stĺpci 4 nevykazujú.
(1) Údaje v poznámkach sa uvádzajú za bežné účtovné obdobie a za bezprostredne predchádzajúce účtovné obdobie v eurách na dve desatinné miesta alebo matematicky zaokrúhlene v celých eurách.
(2) Ak pre niektoré časti poznámok účtovná jednotka nemá obsahovú náplň, príslušné informácie sa neuvádzajú.
(3) V poznámkach účtovnej jednotky, ktorá v bezprostredne predchádzajúcom účtovnom období účtovala v sústave jednoduchého účtovníctva, sa neuvádzajú údaje vo vzorovej tabuľke k čl. III odseku 4 o štruktúre dlhodobého finančného majetku a vo vzorovej tabuľke k čl. III odseku 13 o rozdelení účtovného zisku alebo vysporiadaní účtovnej straty.
Účtovná závierka účtovnej jednotky
(1) Účtovná závierka účtovnej jednotky sa ukladá v listinnej podobe alebo elektronickej podobe do registra účtovných závierok,2) ak má účtovná jednotka povinnosť
(2) Účtovná závierka účtovnej jednotky sa ukladá do registra účtovných závierok v termíne podľa osobitných predpisov.6)
(3) Výročná správa účtovnej jednotky sa ukladá v elektronickej podobe do registra účtovných závierok v termíne podľa osobitných predpisov.7)
(4) Účtovná závierka a výročná správa účtovnej jednotky, ktorá je subjektom verejnej správy, sa ukladá v elektronickej podobe do registra účtovných závierok prostredníctvom systému štátnej pokladnice.8)
Podľa tohto opatrenia sa postupuje po prvýkrát pri zostavovaní účtovnej závierky k 31. decembru 2013, ktorá sa zostavuje po 1. januári 2014.
V účtovnej jednotke, ktorá má účtovné obdobie hospodársky rok, sa podľa ustanovení účinných od 1. januára 2016 postupuje po prvýkrát pri zostavovaní účtovnej závierky za účtovné obdobie, ktoré začína v priebehu roka 2016.
Zrušuje sa opatrenie Ministerstva financií Slovenskej republiky z 28. novembra 2007 č. MF/25682/2007-74, ktorým sa ustanovujú účtovné výkazy a rozsah údajov určených z účtovnej závierky na zverejnenie pre účtovné jednotky, ktoré nie sú založené alebo zriadené na účel podnikania (oznámenie č. 600/2007 Z. z.) v znení čl. II opatrenia z 27. novembra 2008 č. MF/24485/2008-74 (oznámenie č. 500/2008 Z. z.), čl. II opatrenia z 3. decembra 2009 č. MF/25238/2009-74 (oznámenie č. 526/2009 Z. z.), opatrenia z 20. októbra 2011 č. MF/24033/2011-74 (oznámenie č. 365/2011 Z. z.) a opatrenia zo 14. novembra 2012 č. MF/22603/2012-74 (oznámenie č. 367/2012 Z. z.).
Príloha k opatreniu č. MF/17616/2013-74
a) 045, ak pohľadávky voči Sociálnej poisťovni a zdravotným poisťovniam sú vyššie ako záväzky voči týmto inštitúciám,
b) 090, ak záväzky voči Sociálnej poisťovni a zdravotným poisťovniam sú vyššie ako pohľadávky voči týmto inštitúciám,
c) 046, ak daňové pohľadávky sú vyššie ako daňové záväzky vykazované na príslušných účtoch,
d) 091, ak daňové záväzky sú vyššie ako daňové pohľadávky vykazované na príslušných účtoch,
e) 047, ak pohľadávky voči štátnemu rozpočtu a rozpočtom územnej samosprávy sú vyššie ako záväzky voči štátnemu rozpočtu a rozpočtom územnej samosprávy,
f) 092, ak záväzky voči štátnemu rozpočtu a rozpočtom územnej samosprávy sú vyššie ako pohľadávky voči štátnemu rozpočtu a rozpočtom územnej samosprávy,
g) 049, ak úhrn pohľadávok voči združeniu na účte 396 je vyšší ako úhrn záväzkov voči združeniu,
h) 095, ak úhrn záväzkov voči združeniu na účte 396 je vyšší ako úhrn pohľadávok voči združeniu.
1) Opatrenie Ministerstva financií Slovenskej republiky zo 14. novembra 2007 č. MF/24342/2007-74, ktorým sa ustanovujú podrobnosti o postupoch účtovania a účtovej osnovy pre účtovné jednotky, ktoré nie sú založené alebo zriadené na účel podnikania (oznámenie č. 601/2007 Z. z.) v znení neskorších predpisov.
2) § 23b ods. 1 a 2 zákona č. 431/2002 Z. z. o účtovníctve v znení neskorších predpisov.
3) § 41 ods. 1 zákona č. 595/2003 Z. z. o dani z príjmov v znení zákona č. 548/2010 Z. z.
§ 15 zákona č. 563/2009 Z. z. o správe daní (daňový poriadok) a o zmene a doplnení niektorých zákonov.
4) Napríklad § 24 ods. 2 zákona č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení zákona č. 445/2008 Z. z., § 33 ods. 3 zákona č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 445/2008 Z. z.
5) Napríklad § 3 ods. 7 zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení zákona č. 547/2011 Z. z.
6) Napríklad § 24 ods. 3 zákona č. 147/1997 Z. z. v znení zákona č. 547/2011 Z. z., § 33 ods. 4 zákona č. 213/1997 Z. z. v znení zákona č. 547/2011 Z. z., § 49 ods. 11 zákona č. 595/2003 Z. z. v znení neskorších predpisov.
7) Napríklad § 25 zákona č. 147/1997 Z. z. v znení zákona č. 352/2013 Z. z., § 34 zákona č. 213/1997 Z. z. v znení zákona č. 352/2013 Z. z., § 35 zákona č. 34/2002 Z. z. o nadáciách a o zmene Občianskeho zákonníka v znení neskorších predpisov v znení zákona č. 352/2013 Z. z., § 23a ods. 7 zákona č. 431/2002 Z. z. v znení zákona č. 352/2013 Z. z.
8) § 23b ods. 2 zákona č. 431/2002 Z. z. v znení zákona č. 547/2011 Z. z.